Έχει προταθεί πως η αρχική πηγή της διατύπωσης είναι η περιγραφή του Ηροδότου για το διάγγελμα που έκανε ο Ξέρξης πριν εισβάλει στην Ελλάδα, όπου περιέγραψε πως ο ήλιος δεν θα λάμπει σε καμία άλλη χώρα πέρα της περσικής αυτοκρατορίας. Ακόμα παλαιότερο παράδειγμα αποτελούν τα μεσοποταμιακά κείμενα της εποχής του Σαργών (2334 – 2279 π.Χ.) όπου περιγράφεται πως η εξουσία του βασιλιά καλύπτει όλες τις περιοχές από την ανατολή έως την δύση -του ηλίου-.